થોડી થોડી રકમ તેમની પાસે માગવામાં આવતી હતી. તેથી આટલા આપ્યા છે તો આટલા વધારે એમ સમજીને તે આપતા રહ્યા. બીજું માર્જરીને એવું કહેવામાં આવ્યું હતું કે બહુ મોટી રકમ છે, માટે કોઈ સગાને વાત ના કરશો. નહિતો તે લોકો વચ્ચે પડશે. આંખે ઝાંખું દેખતાં માર્જરી પોતાની નજીક રહેતી બહેનને પણ કશી વાત કરી નહિ. તેમનું બે માળનું મકાન હતું. તેમણે બચત ખૂટવા લાગી ત્યારે મકાનને રિવર્સ મોર્ગેજ કરીને બેન્કમાંથી નાણાં લીધા. તે પણ વપરાવા લાગ્યા, પણ લોટરીની રકમ હાથમાં આવી નહિ. હવે તેમણે સગાઓ પાસેથી અને જાણકારો પાસેથી ઉછીના નાણાં માગવાનું શરૂ કર્યું.